ΓΡΑΠΤΗ ΕΡΩΤΗΣΗ E-0718/01

υποβολή: Enrico Ferri (PPE-DE) προς την Επιτροπή

(8 Μαρτίου 2001)

Θέμα: Χρήση παραβολικών κεραιών και ελευθερία της εσωτερικής αγοράς

Είναι σε θέση η Επιτροπή να αναφέρει εάν προτίθεται να παρουσιάσει προσεχώς κάποιο έγγραφο με στόχο να διευκρινισθούν οι σχέσεις μεταξύ της αρχής της ελεύθερης κυκλοφορίαςπηρεσιών στην εσωτερική αγορά και των κανόνων όσον αφορά τη χρήση των παραβολικών κεραιών;

Πράγματι, ένα τέτοιο έγγραφο δεν έχει ακόμη εμφανισθεί, έστω και αν περιλαμβάνεται στο πρόγραμμα εργασίας για το 2000πό μορφή ερμηνευτικής ανακοίνωσης.

Οι παραβολικές κεραίες αποτελούν ένα μέσον ευχερούς λήψης σε διεθνές επίπεδοπηρεσιών προηγμένης τεχνολογίας (ραδιόφωνο, τηλεόραση, ιντερνέτ κλπ.) και επομένως ανταλλαγής μεταξύ των διαφόρων γλωσσών και πολιτισμών στην Ένωση. Δεδομένου του προσιτού σχετικά κόστους, οι κεραίες αυτές αντιμετωπίζονται με ένα όλο και μεγαλύτερο ενδιαφέρον από τις οικογένειες. Παρ' όλα αυτά η χρήση τους συναντά ενίοτεπερβολικά εμπόδια οφειλόμενα σε διοικητικές διατυπώσεις, φόρους και συλλογικές αποφάσεις που επιβάλλονται στο πλαίσιο της διαχείρισης των πολυκατοικιών.

Είναι διατεθειμένη η Επιτροπή να εκθέσει εάν και εντός ποίων ενδεχομένως ορίων, οι ελευθερίες της εσωτερικής αγοράς μπορούν κατά τη γνώμη της να ωφελήσουν κατά συγκεκριμένο τρόπο τους καταναλωτές στο πλαίσιο αυτό της καθημερινή ζωής;

Απάντηση του κ. Bolkestein εξ ονόματος της Επιτροπής

(3 Μαΐου 2001)

Σύμφωνα με τα όσα επεσήμανε ήδη στην απάντηση στη γραπτή ερώτηση E-2216/99 του αξιότιμου μέλους(1), η Επιτροπή επιθυμεί ναπογραμμίσει εν προκειμένω και πάλι τη σημασία που δίνει στο ερώτημα που έθεσε το αξιότιμο μέλος.

Πράγματι η δυνατότητα, για τους επαγγελματίες ή ιδιώτες χρήστες, να λαμβάνουν ευχερώς και σε προσιτές τιμέςπηρεσίες ραδιοτηλεοπτικής μετάδοσης ήπηρεσίες της Κοινωνίας της Πληροφορίας έχει σημασία όχι μόνον από οικονομικής πλευράς αλλά και για λόγους πολιτιστικών και γλωσσικών ανταλλαγών σε διασυνοριακό επίπεδο.

Στο πλαίσιο του μεγάλου ενδιαφέροντος που προκάλεσε το θέμα αυτό και δεδομένου του σημαντικού αριθμού αιτήσεων για πληροφόρηση οι οποίεςποβλήθηκαν εν προκειμένω όσον αφορά ορισμένα νομοθετικά και διοικητικά εμπόδια πουφίστανται στον εν λόγω τομέα, η Επιτροπή επιβεβαίωσε στο πρόγραμμα εργασίας της για το τρέχον έτος το οποίο, επιπλέον, έχει ήδηποβληθεί στο Κοινοβούλιο μια Ερμηνευτική ανακοίνωση σχετικά με την εφαρμογή των αρχών της ελεύθερης κυκλοφορίας των εμπορευμάτων και τωνπηρεσιών όσον αφορά τη χρήση παραβολικών κεραιών (δράση 2000/378).

Εδώ, λοιπόν, επιβεβαιώνει για μία ακόμη φορά την πρόθεσή της να παρουσιάσει προσεχώς ένα τέτοιο έγγραφο, που θα προορίζεται για τους διάφορους ενδιαφερομένους και ιδίως τους καταναλωτές. Αυτοί, ιδιαίτερα, ως αποδέκτεςπηρεσιών, απολαμβάνουν επίσης την ελεύθερη κυκλοφορία τωνπηρεσιών, η οποία αποτελεί θεμελιώδη ελευθερία και εφαρμόζεται άμεσα στην έννομη τάξη των κρατών μελών.

Γενικότερα, πρέπει ναπενθυμιστεί ότι η Επιτροπή όρισε προσφάτως μια νέα στρατηγική για την εσωτερική αγοράπηρεσιών(2), η οποία έχει ως τελικό στόχο την άρση των εμποδίων στην ελεύθερη κυκλοφορία τωνπηρεσιών σε διασυνοριακό επίπεδο, με, μεταξύ άλλων, μέσα μη νομοθετικού χαρακτήρα όπως, για παράδειγμα, μια ανακοίνωση σχετικά με τις παραβολικές κεραίες.

(1) ΕΕ C 26 E της 26.1.2001.

(2) COM(2000)888 τελικό.